આ અંગે મળતી માહિતી અનુસાર સુરત જિલ્લાના કામરેજ તાલુકાનાં નવી પારડી ગામની સીમમાંથી પસાર થતાં અમદાવાદ મુંબઈ નેશનલ હાઇવે નંબર-8 પર તા-2 જુલાઇના રોજ એક અજાણ્યો ઈસમ શિવશક્તિ હોટલ નજીકથી પગપાળા પસાર થઈ રહ્યો હતો. તે દરમ્યાન એક અશોક લેલડં કપંનીનુ કન્ટેનર નં.MH-06-AQ-6309 ના ચાલકે પોતાના કબજાનું વાહન પુર ઝડપે અને ગફલત ભરી રીતે હંકારી લાવી રોડ ઉપરથી પગપાળા પસાર થઈ રહેલ અજાણ્યા ઇસમને અડફેટમા લીધો હતો. અને કન્ટેનરનું વ્હીલ તેના માંથા ઉપર ફરી જતાં તેનું ઘટના સ્થળે જ કમકમાટી ભર્યું મોત નીપજયું હતું. બનાવ અંગે કામરેજ પોલીસે આગળની કાર્યવાહી હાથ ધરી છે.